text: Det er lørdag og det er forår
  21 april 2018 kl. 04.40
  Lørdagen lægger ud i kraftig tåge, men den letter, og så er en dejlig forårslørdag på vej.
  Selv om lørdag den 21. april ikke kan lægge sommerarm med sidste torsdag den 19., så er der dog udsigt til en aldeles dejlig forårslørdag.
  Den åbner sig op som en stærk tåget affære med en sigtbarhed på under hundrede meter, men op ad dagen bliver vejret klart og ret solrigt med temperaturer mellem ti og seksten graders varme, dog lidt køligere ved kyster med pålandsvind.
  Vinden frisker op og bliver let til frisk fra vest og nordvest. I den kommende nat falder temperaturerne til mellem en og fem grader.
  I torsdags var det sommer. I Store Jyndevad blev der målt 25,6 graders varme, og 25 grader er ifølge meteorologerne definitionen på en sommerdag. Højeste temperaturer i torsdags blev målt i Karup, 26,7 grader. Vi skal 54 år tilbage i tiden for at finde en tidligere sommerdag i Danmark.
  Lørdag den 21. april har navnet Florentius. Det var på denne dag i 1972, at den sidste Apollomission, Apollo 17, landede på månen, som lige nu står i sit første kvarter.
  Dagens længde er 14 timer og 31 minutter. Den er tiltaget med syv timer og 32 minutter.
  